இன்று இலங்கையில் மிகச் சிறியளவில் இனவாத சக்திகள் செயற்பட்டாலும் அவாறான சக்திகள் பாரியளவில் வெற்றிபெறாமல் தடுக்கும் தந்திரோபாய நடவடிக்கைகளை அரசியல் சமூக பொருளாதார நடவடிக்கைள் மூலம் முன்னெடுக்க முடியும் , மாறாக அவ்வாறான சக்திகளின் எதிர்விளைவு எதிர்பார்ப்புகளுக்கு பலியாகாமல் இருக்க சிந்தித்து செயற்பட வேண்டும். சிங்கள ராவய மட்டுமல்ல அது போன்ற சிறு சிறு சிங்கள இனவாத இயக்கங்கள் கடந்த காலங்களிலும் இருந்தே வந்திருக்கின்றன , அவை அரசியல் சமூக ரீதியில் முறியடிக்கப் பட்டு வந்திருக்கின்றன. மாவனல்லை முஸ்லிம் மக்கள் எதிர்கொண்ட பள்ளிவாசல் எரிப்பு சம்பவம் அண்மைக்கால குறிப்பிடத்தக்க நிகழ்வாயினும் இன்று அங்குள்ள சாஹிரா கல்லூரிக்கு அதிக நிதியுதவியினை அதாவுட செனிவிரத்தின வழங்கியுள்ளதும், கல்லேலியாவில் முதலில் தாபிக்கப்பட்ட முஸ்லிம் பெண்கள் அரபுக் கல்லூரிக்கு அப்பிரதேச சிங்கள எம்.பீ முத்திரை வெளியிட்டு கவ்ரவித்ததுடன் அக்கல்லூரிக்கு உதவி நல்குவதாக குறிப்பிடுவதும் , உலப்பனையில் பௌத்த மடாலயத்துக்கு உரிமை கோரிய காணியை பௌத்த குருமாரினதும் , அவர்களை சார்ந்தோரினதும் எதிர்ப்பையும் மீறி அந்த பிரதேசத்தில் வாழும் முஸ்லிம் சிறார்களின் விளையாட்டு மைதானத்துக்காக துணிகரமாக ஒதுக்கி கொடுத்த மஹிந்தானந்த எம்.பியின் ஆதரவு , என பலவற்றை முஸ்லிம்களும் கவனத்தில் கொள்ள வேண்டியதும் ஒரு பரந்துபட்ட கிளர்ச்சிக்கும் உணர்ச்சிக்குற்படாது நிதானமாக இன எதிர்ப்பலைகளை கையாள நிச்சயமாக உதவும்.